1974L0297 — FI — 31.12.1991 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

▼B

NEUVOSTON DIREKTIIVI,

annettu 4 päivänä kesäkuuta 1974,

moottoriajoneuvojen sisävarusteita koskevan jäsenvaltioiden lainsäädännön lähentämisestä (ohjausmekanismin toiminta törmäystilanteessa)

(74/297/ETY)

EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen, ottaa huomioon Euroopan parlamentin lausunnon ( 1 ), ottaa huomioon talous- ja sosiaalikomitean lausunnon ( 2 ), sekä katsoo, että sekä katsoo, että tekniset vaatimukset, jotka moottoriajoneuvojen on kansallisen lainsäädännön mukaan täytettävä, liittyvät muun muassa ohjausmekanismin toimintaan törmäystilanteessa, nämä vaatimukset eroavat jäsenvaltioittain; sen vuoksi on tarpeen, että jäsenvaltiot antavat samat vaatimukset joko voimassa olevien määräystensä lisäksi tai niiden sijasta, erityisesti, jotta moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetussa neuvoston direktiivissä ( 3 ) säädetty ETY-tyyppihyväksyntämenettely voidaan ottaa käyttöön kaikkien ajoneuvotyyppien osalta, yhteiset vaatimukset ajoneuvon sisäpuolisille taustapeileille säädetään 1 päivänä maaliskuuta 1971 annetussa neuvoston direktiivissä ( 4 ) ja yhteiset vaatimukset matkustajatilan sisävarusteille, ajoneuvon hallintalaitteille, katolle, selkänojille ja istuinten takaosille säädetään 17 päivänä joulukuuta 1973 annetussa neuvoston direktiivissä ( 5 ); myöhemmin annetaan muita ajoneuvon sisustusta koskevia vaatimuksia, jotka koskevat turvavöiden ja istuinten kiinnityspisteitä, niskatukia ja hallintalaitteiden kuvatunnuksia, yhdenmukaisten vaatimusten on vähennettävä moottoriajoneuvojen kuljettajien onnettomuusvaaraa tai onnettomuuksissa syntyvien vammojen vakavuutta ja näin varmistettava tieliikenteen turvallisuutta koko yhteisössä, ja teknisten vaatimusten osalta on suositeltavaa ottaa huomioon Yhdistyneiden Kansakuntien Euroopan talouskomission sääntö N:o 12 ( 6 ) (ajoneuvojen yhdenmukaistamista kuljettajan suojaamiseksi ohjausmekanismilta törmäystilanteessa koskevat yhdenmukaiset määräykset), joka on 20 päivänä maaliskuuta 1958 tehdyn moottoriajoneuvojen varusteiden ja osien hyväksymisehtojen yhdenmukaistamista ja hyväksymisen vastavuoroista tunnustamista koskevan sopimuksen liitteenä, ON ANTANUT TÄMÄN DIREKTIIVIN:

1 artikla

Tässä direktiivissä ”ajoneuvolla” tarkoitetaan kaikkia tieliikenteeseen tarkoitettuja M1-luokan (määritellään 6 päivänä helmikuuta 1970 annetun direktiivin liitteessä I) vähintään nelipyöräisiä, korilla varustettuja tai ilman sitä olevia moottoriajoneuvoja, joiden suurin rakenteellinen nopeus on yli 25 km/h, lukuun ottamatta liitteessä I olevassa 2.7 kohdassa määriteltyjä edestä ohjattavia ajoneuvoja.

2 artikla

Jäsenvaltio ei saa evätä moottoriajoneuvolta ETY-tyyppihyväksyntää tai kansallista tyyppihyväksyntää ohjausmekanismin toimintaan törmäystilanteessa liittyvistä syistä, jos ohjausmekanismi vastaa liitteen I, II ja III vaatimuksia.

3 artikla

Jäsenvaltio ei saa estää tai kieltää ajoneuvon myyntiä, rekisteröintiä, liikkeelle laskemista tai käyttöä ohjausmekanismin toimintaan törmäystilanteessa liittyvistä syistä, jos ohjausmekanismi vastaa liitteiden I, II ja III vaatimuksia.

4 artikla

Ajoneuvon tyyppihyväksynnän antaneen jäsenvaltion on toteutettava tarvittavat toimenpiteet varmistaakseen, että se saa tiedon kaikista liitteessä I olevassa 2.2 kohdassa tarkoitettuihin osiin tai ominaisuuksiin tehdyistä muutoksista. Jäsenvaltion toimivaltaisten viranomaisten on päätettävä, onko muutetulle ajoneuvotyypille tarpeen tehdä uusia testejä ja laatia uusi seloste. Jos nämä testit osoittavat, ettei tämän direktiivin vaatimuksia ole noudatettu, muutoksille ei saa antaa ETY-tyyppihyväksyntää.

5 artikla

Tarvittavat muutokset liitteissä I, II, III ja IV olevien vaatimusten mukauttamiseksi tekniikan kehitykseen annetaan moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 13 artiklassa säädettyä menettelyä noudattaen.

6 artikla

1. Jäsenvaltioiden on saatettava tämän direktiivin noudattamisen edellyttämät säännökset voimaan 18 kuukauden kuluessa tämän direktiivin tiedoksi antamisesta ja ilmoitettava tästä komissiolle viipymättä.

2. Jäsenvaltioiden on huolehdittava, että niiden tässä direktiivissä tarkoitetuista kysymyksistä antamat keskeiset kansalliset säännökset toimitetaan kirjallisina komissiolle.

7 artikla

Tämä direktiivi on osoitettu kaikille jäsenvaltioille.

▼M1

LIITE I

MÄÄRITELMÄT, ETY-TYYPPIHYVÄKSYNNÄN HAKEMINEN, ETY-TYYPPIHYVÄKSYNTÄ,VAATIMUKSET, TESTIT, TUOTANNON VAATIMUSTENMUKAISUUS

1 SOVELTAMISALA

Tätä direktiiviä sovelletaan M1-luokan moottoriajoneuvojen ja sellaisten N1-luokan ajoneuvojen, joiden suurin sallittu paino on vähemmän kuin 1 500 kg, ohjausmekanismin toimintaan kuljettajan suojaamiseksi edestä tapahtuvassa törmäyksessä.

Valmistajan pyynnöstä myös muiden luokkien ajoneuvoja voidaan hyväksyä tämän direktiivin mukaisesti.

2 MÄÄRITELMÄT

Tässä direktiivissä tarkoitetaan:

2.1 ”ohjausmekanismin toiminnalla törmäyksessä” mekanismin toimintaa, kun siihen vaikuttaa kolme erityyppistä voimaa, jotka ovat: 2.1.1 edestä tapahtuvasta törmäyksestä aiheutuvat voimat, jotka voivat aiheuttaa ohjauspylvään siirtymisen pois paikaltaan taaksepäin; 2.1.2 kuljettajan pään massan hitaudesta johtuvat voimat kuljettajan iskeytyessä ohjauslaitetta vasten edestä tapahtuvassa törmäyksessä; 2.1.3 kuljettajan kehon massan hitaudesta johtuvat voimat kuljettajan iskeytyessä ohjauspylvästä vasten edestä tapahtuvassa törmäyksessä;

2.2 ”ajoneuvotyypillä” moottoriajoneuvoluokkaa, johon kuuluvat ajoneuvot eivät eroa toisistaan seuraavilta olennaisilta osin, kuten: 2.2.1 ohjauslaitteen etupuolella olevan ajoneuvon osan rakenne, mitat, muodot ja olennaiset materiaalit, 2.2.2 ajokuntoisen ajoneuvon paino, kuten direktiivin 70/156/ETY liitteessä I olevassa 2.6 kohdassa määritetään, ilman kuljettajaa;

2.3 ”ohjauslaitteella” kuljettajan käyttämää laitetta, tavallisimmin ohjauspyörää;

2.4 ”ohjauslaitteen tyypillä” ohjauslaitteita, jotka eivät eroa toisistaan seuraavilta olennaisilta osin, kuten rakenne, mitat, muodot ja olennaiset materiaalit;

2.5 ”ohjauslaitteen tyyppihyväksynnällä” ohjauslaitetyypin hyväksyntää kuljettajan pään ja kehon suojaamiseksi törmäyksessä ohjauslaitetta vasten;

2.6 ”ajoneuvon tyyppihyväksynnällä” ajoneuvotyypin hyväksyntää kuljettajan pään ja kehon suojaamiseksi törmäyksessä ohjauslaitetta vasten;

2.7 ”yleisellä ohjauslaitteella” ohjauslaitetta, joka voidaan asentaa useampaan kuin yhteen ajoneuvotyyppiin, kun erot ohjauslaitteen kiinnittämisessä ohjauspylvääseen eivät vaikuta ohjauslaitteen toimintaan törmäystilanteessa;

2.8 ”ilmatyynyllä” joustavaa tyynyä, joka on suunniteltu täyttyväksi painekaasulla, ja joka: 2.8.1 on suunniteltu suojaamaan ajoneuvon kuljettajaa törmäyksessä ohjauslaitetta vasten ja 2.8.2 täyttyy kaasulla sellaisen laitteen avulla, joka käynnistyy ajoneuvon törmätessä;

2.9 ”ohjauslaitteen kehällä” ohjauspyörän osalta sen näennäisesti rengaskappaleen muotoista ulkoreunaa, josta kuljettaja tavallisesti pitää kiinni ajon aikana;

2.10 ”puolalla” ohjauslaitteen kehän ja keskiön yhdistävää tankoa;

2.11 ”keskiöllä” tavallisesti ohjauslaitteen keskellä olevaa osaa, joka 2.11.1 yhdistää ohjauslaitteen ohjausakseliin, 2.11.2 välittää ohjauslaitteen vääntömomentin ohjausakseliin;

2.12 ”ohjauslaitteen keskiön navalla” sitä pistettä keskiön pinnalla, joka sijaitsee ohjausakselin keskiviivalla;

2.13 ”ohjauslaitteen tasolla” ohjauspyörän osalta sitä tasaista pintaa, joka jakaa ohjauspyörän kehän tasaisesti kuljettajan ja ajoneuvon etuosan välistä;

2.14 ”ohjausakselilla” osaa, joka välittää ohjauslaitteeseen kohdistuvan vääntömomentin ohjausvaihteeseen;

2.15 ”ohjauspylväällä” ohjausakselin koteloa;

2.16 ”ohjausmekanismilla” laitetta, joka koostuu ohjauslaitteesta, ohjauspylväästä, asennelman lisälaitteista, ohjausakselista, ohjausvaihteesta ja kaikista muista sellaisista osista, jotka osaltaan auttavat absorboimaan ohjauslaitetta vasten tapahtuvassa törmäyksessä syntyvän energian;

2.17 ”matkustajatilalla” henkilöiden kuljetukseen tarkoitettua tilaa, jota rajoittaa katto, lattia, sivuseinät, ovet, ulkoikkunat, rintapelti ja takaistuimen selkänojan taso;

2.18 ”iskurilla” liitteessä IV olevan 3 kohdan mukaista jäykkää puolipallon muotoista pääosaa, jonka halkaisija on 165 mm;

2.19 ”R-pisteellä” istuimen vertailupistettä, kuten direktiivin 77/649/ETY, sellaisena kuin se on muutettuna direktiivillä 90/630/ETY, liitteessä määritetään.

3 ETY-TYYPPIHYVÄKSYNNÄN HAKEMINEN

3.1. Ajoneuvotyyppi

3.1.1 Valmistajan tai tämän asianmukaisesti valtuuttaman edustajan on haettava ajoneuvotyypin ETY-tyyppihyväksyntää kuljettajan suojaamisen törmäyksessä ohjausmekanismia vasten osalta.

3.1.2 Hakemukseen on liitettävä jäljempänä mainitut asiakirjat kolmena kappaleena ja seuraavat tiedot: 3.1.2.1 yksityiskohtainen kuvaus ajoneuvotyypin rakenteesta, mitoista ja muodoista ja ohjauslaitteen etupuolella olevan ajoneuvon osan olennaisista materiaaleista; 3.1.2.2 sopivassa mittakaavassa olevat riittävän yksityiskohtaiset piirustukset ohjausmekanismista ja sen kiinnityksestä ajoneuvon alustaan ja koriin; 3.1.2.3 tekninen kuvaus tästä mekanismista; 3.1.2.4 ajokuntoisen ajoneuvon massa; 3.1.2.5 todistus siitä, että ohjauslaite on soveltuvin osin hyväksytty jäljempänä 5.2 ja 5.3 kohdan mukaisesti.

3.1.3 Tyyppihyväksyntätesteistä vastaavalle tutkimuslaitokselle on toimitettava: 3.1.3.1 jäljempänä 5.1 kohdassa tarkoitettua testiä varten hyväksyttävää ajoneuvotyyppiä edustava ajoneuvo, 3.1.3.2 valmistajan harkinnan mukaan ja tutkimuslaitoksen suostumuksella joko toinen ajoneuvo tai ne ajoneuvon osat, jotka tarvitaan jäljempänä 5.2 ja 5.3 kohdassa tarkoitetuissa testeissä.

3.2. Ohjauslaitetyyppi

3.2.1 Ohjauslaitteen valmistajan tai tämän valtuuttaman edustajan on haettava ohjauslaitetyypin ETY-tyyppihyväksyntää.

3.2.2 Hakemukseen on liitettävä jäljempänä mainitut asiakirjat kolmena kappaleena ja seuraavat tiedot: 3.2.2.1 yksityiskohtainen kuvaus kyseessä olevasta ohjauslaitetyypistä ohjauslaitteen rakenteen, mittojen, muotojen ja olennaisten materiaalien osalta; 3.2.2.2 sopivassa mittakaavassa olevat riittävän yksityiskohtaiset piirustukset ohjausmekanismista ja sen kiinnityksestä ajoneuvon alustaan ja koriin.

3.2.3 Tyyppihyväksyntätesteistä vastaavalle tutkimuslaitokselle on toimitettava jäljempänä 5.2 ja 5.3 kohdassa tarkoitettuja testejä varten tyyppihyväksyttävää ohjauslaitetyyppiä edustava ohjauslaite sekä valmistajan harkinnan mukaan ja tutkimuslaitoksen suostumuksella ne ajoneuvon osat, jotka tarvitaan testeissä.

4 ETY-TYYPPIHYVÄKSYNTÄ

4.1 Hyväksyntäviranomaisen on todettava, että järjestelyt riittävät takamaan tehokkaan vaatimustenmukaisuuden valvonnan ennen kuin tyyppihyväksyntä annetaan.

4.2 Jäljempänä 4.2.1 ja 4.2.2 kohdassa eritellyn mallin mukainen todistus on liitettävä ETY-tyyppihyväksyntätodistukseen: 4.2.1 edellä 3.1 kohdassa tarkoitettua hakemusta varten liite V A; 4.2.2 edellä 3.2 kohdassa tarkoitettua hakemusta varten liite V B.

5 VAATIMUKSET

5.1 Kun ajokuntoisella ajoneuvolla, jossa ei ole testinukkea, tehdään törmäystesti estettä vasten nopeudella 48,3 km/h, ohjauspylvään yläosa ja sen akseli eivät saa liikkua vaakatasossa ja ajoneuvon pituussuuntaisen akselin suuntaisesti taaksepäin enempää kuin 12,7 cm suhteessa ajoneuvon siihen pisteeseen, johon törmäys ei vaikuttanut, eikä pystysuunnassa enempää kuin 12,7 cm.

5.2 Kun testikappale törmää ohjauslaitetta vasten suhteellisella nopeudella 24,1 km/h liitteessä III olevien menettelyjen mukaisesti, ohjauslaitteesta testikappaleeseen kohdistuva voima ei saa olla suurempi kuin 1 111 daN.

5.3 Kun iskuri iskeytyy ohjauslaitetta vasten suhteellisella nopeudella 24,1 km/h liitteessä IV olevien menettelyjen mukaisesti, iskurin hidastuvuus ei saa kasvaa enempää kuin 80 g 3 millisekuntia kohti. Hidastuvuuden on oltava aina vähemmän kuin 120 g kanavan taajuusluokassa (CFC) 600 Hz.

5.4 Ohjauslaite on suunniteltava, rakennettava ja kiinnitettävä siten, että: 5.4.1 ennen 5.2 ja 5.3 kohdassa määrättyä törmäystestiä missään kuljettajaa kohti olevan ohjauslaitteen pinnan osassa, jota halkaisijaltaan 165 mm:n pallo voi koskettaa, ei ole epätasaisuuksia tai teräviä reunoja, joiden kaarevuussäde on vähemmän kuin 2,5 mm; 5.4.1.1 edellä 5.2 ja 5.3 kohdassa määrättyjen testien jälkeen kuljettajaa kohti olevassa ohjauslaitteen pinnan osassa ei ole teräviä tai karkeita reunoja, jotka voivat lisätä kuljettajan vammojen vaaraa tai vakavuutta. Pieniä pinnan halkeamia ja säröjä ei oteta huomioon. 5.4.2 Ohjauslaite on suunniteltava, rakennettava ja kiinnitettävä siten, että siinä ei ole osia tai lisälaitteita, mukaan lukien äänimerkinantolaite ja asennelman lisäosat, jotka voivat tarttua kuljettajan vaatteisiin tai koruihin tavanomaisten ajoliikkeiden aikana. 5.4.3 Sellaisten ohjauslaitteiden, joita ei ole tarkoitettu muodostamaan osaa alkuperäislaitteesta, on vastattava vaatimuksia, kun niitä testataan liitteessä III olevan 2.1.3 kohdan ja liitteessä IV olevan 2.3 kohdan mukaisesti. 5.4.4 ”Yleisten ohjauslaitteiden” osalta vaatimusten on täytyttävä: 5.4.4.1 ohjauspylvään kaikkien kulmien alueella; testit on tehtävä ainakin ohjaspylvään suurimpien ja pienimpien kulmien osalta kaikille niille ajoneuvotyypeille, joihin ohjauslaitteet voidaan asentaa; 5.4.4.2 kaikkien iskurin ja testikappaleen mahdollisten asentojen alueella suhteessa ohjauslaitteeseen; testi on tehtävä ainakin keskiasennon osalta kaikille niille hyväksytyille ajoneuvotyypeille, joihin ohjauslaitteet voidaan asentaa. Jos käytetään ohjauspylvästä, on sen oltava tyyppiä, joka vastaa huonoimpia mahdollisia olosuhteita. 5.4.5 Jos käytetään sovittimia yhden ohjauslaitetyypin sovittamiseksi valikoimaan ohjauspylväitä ja jos voidaan osoittaa, että tällaisia sovittimia käytettäessä järjestelmän energiaa absorboivat ominaisuudet ovat samanlaisia, voidaan kaikki testit tehdä yhtä sovitintyyppiä käyttäen.

6 TESTIT

6.1 Edellä 5 kohdan vaatimusten täyttyminen on tarkastettava liitteessä II, III ja IV vahvistettujen menetelmien mukaisesti. Kaikki mittaukset on tehtävä standardin ISO 6487-1987 perusteella.

6.2 Muitakin testejä voidaan hyväksyä hyväksyntäviranomaisen harkinnan mukaan, jos vastaavuus voidaan osoittaa. Tällöin hyväksyntäasiakirjaan on liitettävä seloste käytetyistä menetelmistä ja saavutetuista tuloksista.

7 TUOTANNON VAATIMUSTENMUKAISUUS

7.1 Ajoneuvotyypin ETY-tyyppihyväksynnän osalta on riittävän monelle tuotannossa olevalle ohjauslaitteelle tehtävä satunnaisotokseen perustuva testi vaatimustenmukaisuuden toteamiseksi.

7.2 Ohjauslaitetyypin ETY-tyyppihyväksynnän osalta on riittävän monelle tuotannossa olevalle ohjauslaitteelle tehtävä satunnaisotokseen perustuva testi vaatimustenmukaisuuden toteamiseksi.

7.3 Yleensä edellä tarkoitetun kaltaiset tarkastukset rajoitetaan mittauksien suorittamiseen. Ajoneuvoille tai ohjauslaitteille on kuitenkin tarvittaessa tehtävä 5 kohdassa vahvistettu testi.

▼M1

LIITE II

TÖRMÄYSTESTI ESTETTÄ VASTEN EDESTÄPÄIN

1 TARKOITUS

Tällä testillä tarkastetaan, täyttääkö ajoneuvo liitteessä I olevassa 5.1 kohdassa vahvistetut vaatimukset.

2 ASENNUS, MENETTELYT JA MITTAUSLAITTEET

2.1. Testauspaikka

Testialueen on oltava riittävän suuri koerataa, estettä ja teknisiä asennuksia varten. Radan loppuosan on vähintään viiden metrin matkalta ennen estettä oltava vaakasuora (kaltevuus vähemmän kuin 3 % metrin matkalla mitattuna), tasainen ja sileä.

2.2. Este

Este on teräsbetonikappale, joka on edestä vähintään 3 metriä leveä ja vähintään 1,5 metriä korkea. Esteen on oltava niin paksu, että sen massa on vähintään 70 tonnia. Etuseinämän on oltava tasainen, pystysuora ja kohtisuorassa testiradan akseliin nähden. Se on peitettävä vanerilevyillä, jotka ovat 19 ± 1 mm paksuja ja hyväkuntoisia. Teräslevy, joka on vähintään 25 mm paksu voidaan asentaa vanerilevyn ja esteen väliin. Estettä, jolla on erilaiset ominaisuudet, voidaan käyttää, jos sen törmäyspinnan ala on suurempi kuin testattavan ajoneuvon etuosan törmäysalue ja jos se tuottaa vastaavat tulokset.

2.3. Ajoneuvojen käyttövoima

Törmäyshetkellä ajoneuvoon ei saa enää vaikuttaa minkään lisäohjaus- tai lisävoimalaitteen toiminta. Sen on kohdattava vastus kohtisuoraan esteeseen nähden: suurin sallittu ajoneuvon etuosan pystysuuntaisen keskitason ja esteen pystysuuntaisen keskitason välinen sivusuuntainen suuntausvirhe on ± 30 cm.

2.4. Ajoneuvon kunto

2.4.1 Testiä varten ajoneuvo on varustettava joko kaikilla tavanomaisilla osilla ja laitteistoilla, jotka kuuluvat sen kuormittamattomaan painoon, tai sen on oltava sellaisessa kunnossa, että se täyttää ajokunnossa tämän vaatimuksen matkustajatilan varusteiden ja laitteistojen sekä ajoneuvon kokonaispainon jakautumista koskevilta osin. Sen estämättä, mitä liitteessä I olevassa 5.1 kohdassa vahvistetaan, testi voidaan valmistajan pyynnöstä suorittaa testinuket paikoilleen asennettuna, jos ne eivät estä ohjausmekanismin liikettä. Testinukkien painoa ei oteta testissä huomioon.

2.4.2 Jos ajoneuvo kulkee ulkoisten laitteiden avulla, polttoaineensyöttöjärjestelmä on täytettävä ainakin 90 %:sti sen täydestä tilavuudesta syttymättömällä nesteellä, jonka tiheys on 0,7−1. Kaikki muut järjestelmät (jarrunestesäiliöt, jäähdytin jne.) voivat olla tyhjiä.

2.4.3 Jos ajoneuvo käy omalla moottorillaan, polttonestesäiliön on oltava vähintään 90 %:sti täynnä. Kaikkien muiden säiliöiden on oltava täynnä. Valmistajan pyynnöstä ja tutkimuslaitoksen suostumuksella polttoaineensyöttö moottoriin voidaan järjestää pienitilavuuksisella lisäsäiliöllä. Tällöin polttonestesäiliön on oltava vähintään 90 %:sti täytetty syttymättömällä nesteellä, jonka tiheys on 0,7−1.

2.4.4 Valmistajan pyynnöstä testeistä vastaava tutkimuslaitos voi sallia muissa direktiiveissä säädetyissä testeissä (myös sellaiset testit, jotka voivat vaikuttaa sen rakenteeseen) käytettyä ajoneuvoa käytettävän myös tässä direktiivissä esitetyissä testeissä.

2.5 Nopeus törmäyshetkellä

Nopeuden on oltava törmäyshetkellä 48,3−53,1 km/h. Jos testi on tehty suuremmalla törmäysnopeudella ja jos ajoneuvo on täyttänyt vahvistetut vaatimukset, testi katsotaan hyväksytyksi.

2.6 Mittauslaitteet

Edellä 2.5 kohdassa tarkoitetun nopeuden tallentamiseen käytetyn laitteen tarkkuuden on oltava ± 1 %.

3 TULOKSET

3.1 Ohjauslaitteen taaksepäin ja ylöspäin suuntautuvan liikkeen määrittämiseksi tallennetaan ( 7 ) törmäyksen aikana ohjauspylvään (ja -akselin) yläosan ja ajoneuvon sellaisen pisteen, johon törmäys ei ole vaikuttanut, välisen etäisyyden törmäyksen aiheuttama muutos, ja tämä muutos mitataan vaakatasossa ( 8 ) ja yhdensuuntaisesti ajoneuvon pituussuuntaiseen akseliin nähden ja pystysuunnassa, tähän akseliin nähden kohtisuoraan olevassa suunnassa. Muutoksen suurin tallennettu arvo katsotaan taaksepäin ja ylöspäin suuntautuvaksi liikkeeksi.

3.2 Testin jälkeen ajoneuvon kärsimät vahingot on esitettävä kirjallisessa selosteessa; ainakin yksi valokuva on otettava seuraavista ajoneuvon osista: 3.2.1 — sivut (oikea ja vasen), 3.2.2 — etuosa, 3.2.3 — pohja, 3.2.4 — matkustajatilan sisällä oleva alue, johon törmäys on vaikuttanut.

4 KORJAUSKERTOIMET

4.1 Merkinnät

v : tallennettu nopeus km/h;

mo : prototyypin massa, kun se on tämän liitteen 2.4 kohdassa esitetyssä tilassa;

m1 : prototyypin massa mukaan lukien testauslaitteisto;

do : törmäyksen aikana mitattu etäisyyden muutos, kuten tämän liitteen 3.1 kohdassa esitetään;

d1 : testin tuloksien määrittämiseksi käytetty etäisyyden muutos;

K1 : suurempi arvoista (48,3/v)(2) ja 0,83;

K2 : suurempi arvoista mo/m1 ja 0,8.

4.2 Korjattu muutos D1, jota käytetään tarkastettaessa prototyypin tämän direktiivin vaatimusten mukaisuutta, lasketaan seuraavasta kaavasta:

4.3 Törmäystestiä estettä vasten edestäpäin ei vaadita sellaisilta ajoneuvoilta, jotka ovat samanlaisia kuin prototyyppi liitteessä I olevassa 2.2 kohdassa eriteltyjen ominaisuuksien osalta, mutta jonka massa m1 on suurempi kuin mo, jos m1 ei ole suurempi kuin 1,25 mo ja jos muutoksesta D1 kaavalla D2 = (m1 · D1)/mo saatu korjattu muutos D2 osoittaa, että uusi ajoneuvo täyttää yhä liitteessä I olevan 5 kohdan vaatimukset.

5 VASTAAVAT MENETTELYT

5.1 Vaihtoehtoiset testit voidaan sallia hyväksyntäviranomaisen harkinnan mukaan, jos vastaavuus voidaan osoittaa. Hyväksyntäasiakirjaan on liitettävä seloste, jossa esitetään käytetty menetelmä ja saadut tulokset tai syy siihen, miksi testiä ei tehty.

5.2 Vastuu vaihtoehtoisen menetelmän vastaavuuden osoittamisesta on valmistajalla tai tämän edustajasta, joka haluaa käyttää tällaista menetelmää.

▼M1

LIITE III

TESTIKAPPALEELLA TEHTÄVÄ TÖRMÄYSTESTI

1 TARKOITUS

Testillä tarkastetaan, täyttääkö ajoneuvo liitteessä I olevassa 5.2 kohdassa vahvistetut vaatimukset.

2 ASENNUKSET, MENETTELYT JA MITTAUSLAITTEET

2.1 Ohjauslaitteen asennus

2.1.1 Ohjauslaite on asennettava ajoneuvon etuosaan, joka saadaan leikkaamalla kori poikittaissuunnassa etuistuimien tasolta ja mahdollisesti poistamalla katto, tuulilasi ja ovet. Tämä osa on kiinnitettävä lujasti testipenkkiin, jotta se ei liiku testikappaleen törmäyksen vaikutuksesta. Ohjauslaitteen asennuskulman toleranssin on oltava ± 2 astetta suunnittelukulmasta.

2.1.2 Valmistajan pyynnöstä ja tutkimuslaitoksen suostumuksella ohjauslaite voidaan asentaa runkoon, joka jäljittelee ohjausmekanismin asentamista, jos runko/ohjausmekanismi -asennelmalla on korin todelliseen etuosa/ohjausmekanismi -asennelmaan verrattuna: 2.1.2.1 sama geometrinen pohjapiirustus, ja 2.1.2.2 suurempi jäykkyys.

2.1.3 Ohjauslaitteen asentaminen, kun haetaan ainoastaan ohjauslaitteen hyväksyntää Ohjauslaite on testattava täydellisenä varusteineen. Ohjauslaitteen ja testipenkin välillä on oltava vähintään 100 mm:n kokoonpainumistila. Ohjausakseli on kiinnitettävä lujasti testipenkkiin siten, että ohjausakseli ei liiku törmäyksen vaikutuksesta (ks. kuva 2).

2.2 Ohjausmekanismin säätö testiä varten

2.2.1 Ensimmäisen testin aikana ohjauslaitetta käännetään siten, että sen jäykin puola on kohtisuorassa testikappaleen kosketuspisteeseen nähden; jos ohjauslaite on ohjauspyörä, testi on toistettava siten, että ohjauspyörän joustavin osa on kohtisuorassa kosketuspisteeseen nähden. Säädettävän ohjauslaitteen osalta molemmat testit on tehtävä siten, että se on säädetty keskiasentoon.

2.2.2 Jos ajoneuvo on varustettu laitteella, jolla säädetään puolaa ja ohjauspyörän asentoa, testi on tehtävä siten, että jälkimmäinen on valmistajan esittämässä tavanomaisessa käyttöasennossa, joka laboratorion käsityksen mukaan on edustava energian absorption kannalta.

2.2.3 Jos ohjauslaite on varustettu ilmatyynyllä, testi on tehtävä ilmatyyny täytettynä. Valmistajan pyynnöstä ja tutkimuslaitoksen suostumuksella testi voidaan tehdä ilmatyynyä täyttämättä.

2.3 Testikappale

Testikappaleella on oltava tämän liitteen lisäyksessä määrätty muoto, mitat, massa ja ominaisuudet.

2.4 Voimien mittaus

2.4.1 Testissä mitataan suurin laitteeseen vaakatasossa ja yhdensuuntaisesti ajoneuvon pituusakseliin nähden vaikuttava voima, joka kohdistuu testikappaleeseen ohjauslaitteeseen tapahtuvan törmäyksen johdosta.

2.4.2 Tämä voima voidaan mitata suoraan tai epäsuorasti tai se voidaan laskea testin aikana tallennetuista arvoista.

2.5 Testikappaleen käyttövoima

2.5.1 Mitä tahansa käyttövoimamenetelmää voidaan käyttää, jos testikappaleen iskeytyessä ohjauslaitetta vasten siihen ei vaikuta mikään käyttövoimalaite. Testikappaleen on iskeydyttävä ohjauslaitetta vasten likimain suoralla ja yhdensuuntaisesti ajoneuvon pituussuuntaisen akseliin nähden olevalla liikeradalla.

2.5.2 Testikappaleen H-piste ilmaistaan erityisellä merkillä ja se on säädettävä siten, että se sijaitsee ennen törmäystä vaakasuoralla R-pisteen lävistävällä tasolla ajoneuvon valmistajan ilmoituksen mukaisesti.

2.6 Nopeus

Testikappaleen on iskeydyttävä ohjauslaitteeseen nopeudella 24,1 + 1,2/-0 km/h. Jos testi tehdään suuremmalla törmäysnopeudella ja jos ohjauslaite on täyttänyt vahvistetut vaatimukset, testi katsotaan hyväksytyksi.

2.7 Mittauslaitteet

2.7.1 Liitteessä I olevassa 5.2 kohdassa tarkoitettujen parametrien tallentamiseen käytetyllä laitteistolla on oltava seuraavat mittaustarkkuudet: 2.7.1.1 testikappaleen nopeus: ± 2 %; 2.7.1.2 ajan mittaus: 1/1 000 sekuntia; 2.7.1.3 törmäyksen alkuvaiheen (nollapisteen), kun testikappale ensimmäistä kertaa koskettaa ohjauslaitetta, on käytävä ilmi testin tulosten analysointia varten tehdyistä tallenteista ja kuvatallenteista. 2.7.1.4 Voiman mittaus Käytetyn laitteiston on oltava standardin ISO 6487-1987 vaatimusten mukainen, jollei tässä direktiivissä toisin eritellä. 2.7.1.4.1 Kun kuormituksen siirtolaite on asennettu ohjausmekanismiin: kanavan amplitudiluokan on oltava 1 960 daN (2 000 kg) ja kanavan taajuusluokan 600 Hz. 2.7.1.4.2 Kun testikappaleeseen on asennettu kiihdytysmittari tai kuormituksen siirtolaitteet: Kaksi yhdensuuntaista kiihdytysmittaria on asetettava symmetrisesti testikappaleen painopisteen poikittaiselle tasolle. Kanavan amplitudin on oltava 60 g ja kanavan taajuusluokan 180 Hz. Muita menetelmiä kiihdytysmittarien lukumäärän ja sijainnin osalta voidaan käyttää, esimerkiksi jakamalla testilaitteisto eri osiin keskipisteessä, ja tämän testilaitteiston kiihdytysmittarit on sijoitettava mittaamaan kiihtyvyyttä vaakasuorasti ja yhdensuuntaisesti ajoneuvon pituussuuntaiseen akseliin nähden. Tulokseksi saatu voima on se voima, joka vastaa suurinta summaa niistä voimista, jotka on laskettu tai mitattu suoraan kullekin testikappaleen osalle.

2.8 Ympäristön lämpötila: tasainen 20 °C ± 5 °C.

3 TULOKSET

3.1 Testin jälkeen ohjauslaitteen kärsimät vahingot on todettava ja esitettävä kirjallisessa selosteessa; ohjauslaitteesta/ohjauspylväästä/kojetaulusta on otettava vähintään yksi valokuva sivulta ja vähintään yksi edestä.

3.2 Voiman suurin arvo on mitattava tai laskettava kuten 2.4 kohdassa määrätään.

Lisäys

▼M1

LIITE IV

PÄÄOSALLE TEHTY TESTI

1 TARKOITUS

Testillä tarkistetaan, täyttääkö ohjauslaite liitteessä I olevassa 5.3 kohdassa vahvistetut vaatimukset.

2 ASENNUKSET, MENETTELYT JA MITTAUSLAITTEISTOT

2.1 Yleistä

2.1.1 Ohjauslaite on testattava täydellisenä varusteineen.

2.1.2 Jos ohjauslaite on varustettu ilmatyynyllä, testi on tehtävä ilmatyyny täytettynä. Valmistajan pyynnöstä ja tutkimuslaitoksen suostumuksella testi voidaan tehdä myös ilmatyynyä täyttämättä.

2.2 Ohjauslaitteen asentaminen, kun haetaan ainoastaan ajoneuvon tyyppihyväksyntään liittyvää ohjauslaitteen tyyppihyväksyntää

2.2.1 Ohjauslaite on asennettava ajoneuvon etuosaan, joka saadaan leikkaamalla kori poikittaissuunnassa etuistuimien tasolta ja mahdollisesti poistamalla katto, tuulilasi ja ovet. Tämä osa on kiinnitettävä lujasti testipenkkiin, jotta se ei liiku testikappaleen törmäyksen vaikutuksesta. Ohjauslaitteen asennuskulman toleranssin on oltava ± 2 astetta suunnittelukulmasta.

2.2.2 Valmistajan pyynnöstä ja tutkimuslaitoksen suostumuksella ohjauslaite voidaan asentaa runkoon, joka jäljittelee ohjausmekanismin asentamista, jos runko/ohjausmekanismi -asennelmalla on korin todelliseen etuosa/ohjausmekanismi -asennelmaan verrattuna: 2.2.2.1 sama geometrinen pohjapiirustus, ja 2.2.2.2 suurempi jäykkyys.

2.3 Ohjauslaitteen asentaminen, kun haetaan ainoastaan ohjauslaitteen tyyppihyväksyntää

Ohjauslaite on testattava täydellisenä. Ohjauslaitteen ja testipenkin välillä on oltava vähintään 100 mm:n kokoonpainumistila. Ohjausakseli on kiinnitettävä lujasti testipenkkiin, jotta ohjausakseli ei liiku törmäyksen vaikutuksesta (ks. kuva 2).

2.3.1 Valmistajan pyynnöstä testi voidaan tehdä edellä 2.2 kohdassa eritellyissä olosuhteissa. Tällöin tyyppihyväksyntä koskee ainoastaan asennusta määriteltyyn ajoneuvotyyppiin tai määriteltyihin ajoneuvotyyppeihin.

3 TESTAUSLAITTEISTO

3.1 Laitteisto koostuu täysinohjatusta lineaarisesta iskurista, jonka paino on 6,8 kg.

3.2 Pääosaan on asennettava kaksi kiihdytysmittaria ja nopeudenmittauslaite, jotka mittaavat arvoja törmäyksen suuntaisesti.

3.3 Mittauslaitteet 3.3.1 Mittauslaitteiden on vastattava standardin ISO 6487-1987 vaatimuksia ja lisäksi niillä on oltava seuraavat ominaisuudet: 3.3.2 Kiihtyvyys Kanavan amplitudiluokka 150 g Kanavan taajuusluokka (600) Hz; 3.3.3 Nopeus Tarkkuuden on oltava ± 1 %; 3.3.4 Ajan mittaus Laitteiston on voitava tallentaa toiminta koko sen kestoajan ja tallentamisen on tapahduttava yhden tuhannesosasekunnin tarkkuudella. Törmäyksen alkuvaiheen (nollapisteen), kun testikappale ensimmäistä kertaa koskettaa ohjauslaitetta, on käytävä ilmi testin tulosten analysointia varten tehdyistä tallenteista ja kuvatallenteista.

4 TESTAUSMENETTELY

4.1 Ohjauslaitteen tason on oltava kohtisuorassa törmäyssuuntaan nähden.

4.2 Kuhunkin ohjauslaitteeseen on enintään neljään ja vähintään kolmeen kohtaan kohdistettava törmäys. Kussakin törmäyksessä käytetään uutta ohjauslaitetta. Peräkkäisissä törmäyksissä iskurin keskiviivan suuntaisella akselilla on sijaittava ainakin yksi seuraavista pisteistä: 4.2.1 ohjauslaitteen keskiön keskusta; 4.2.2 jäykimmän ja tuetuimman puolan liitos ohjauslaitteen kehän sisäreunaan; 4.2.3 se ohjauslaitteen kehän lyhimmän ilman tukea olevan kaaren keskipiste, kun mukaan ei lasketa puolaa; 4.2.4 hyväksyntäviranomaisen harkinnan mukaan ohjauslaitteen huonoin asento.

4.3 Iskurin on iskeydyttävä ohjauslaitteeseen nopeudella 24,1 km/h; tämä nopeus on saavutettava joko pelkällä käyttöenergialla tai käyttämällä ylimääräistä käyttövoimalaitetta.

5 TULOKSET

5.1 Edellä tarkoitettujen menettelyjen mukaisissa testeissä iskurin hidastuvuusarvoksi otetaan kahden hidastuvuusmittarin lukeman yhtäaikainen keskiarvo.

6 VASTAAVAT MENETTELYT

6.1 Vaihtoehtoiset testit voidaan sallia hyväksyntäviranomaisen harkinnan mukaisesti, jos vastaavuus voidaan osoittaa. Hyväksyntäasiakirjaan on liitettävä käytetyt menetelmät ja saavutetut tulokset esittävä seloste.

6.2 Vastuu vaihtoehtoisen menetelmän vastaavuuden osoittamisesta on valmistajalla tai tämän edustajalla, joka haluaa käyttää tällaista menetelmää.

OHJAUSAKSELIN JA TESTIPENKIN VÄLISTÄ JÄYKKYYTTÄ KOSKEVAT VAATIMUKSET

(ks. kuva 1 ja 2)

kuva 1

kuva 2

800 dN:n kuormituksen alaisena, jolla saadaan 160 m.dN:n momentti suhteessa B-pisteeseen, A-pisteen mihin suuntaan tahasa tapahtuvan siirtymisen on oltava pienempi kuin 2 mn.

▼M1

LIITE V A

▼M1

LIITE V B

( 1 ) EYVL N:o C 14, 27.3.1973, s. 18

( 2 ) EYVL N:o C 60, 26.7.1973, s. 13

( 3 ) EYVL N:o L 42, 23.2.1970, s. 1

( 4 ) EYVL N:o L 68, 22.3.1971, s. 1

( 5 ) EYVL N:o L 38, 11.2.1974, s. 2

( 6 ) Asiakirja ECE Geneve E/ECE/324/Add. 11

( 7 ) Tallentaminen voidaan korvata suurimpien arvojen mittauksilla.

( 8 ) ”Vaakatasossa” viittaa matkustajatilaan ajoneuvon ollessa liikkumaton ennen testiä eikä siinä tilassa, jossa se on ajoneuvon liikkuessa maanpintaan nähden, ja pystysuunnassa se on kohtisuorassa vaakatasoon nähden ja ylöspäin.